
DR 30.6.2009  

 
 

119

UCAPAN-UCAPAN PENANGGUHAN 

 

Agensi Pekerjaan Melakukan Penipuan 

8.02 mlm. 

 Tuan Fong Kui Lun [Bukit Bintang]:  Terima kasih Tuan Yang di-Pertua. Dalam 
kesempitan harian dan dalam suasana ekonomi yang tidak kondusif kepada pasaran kerja, 
masih terdapat agensi-agensi pekerjaan yang menyamar sebagai konsultan guna tenaga 
dan sumber manusia, beroperasi di tengah-tengah bandar raya Kuala Lumpur untuk tujuan 
menipu orang ramai, yang terdiri daripada penganggur-penganggur bekas siswa dan 
pencari-pencari pekerjaan. Agensi-agensi ini akan mengikatkan kontrak dengan pencari-
pencari kerja untuk menawar pekerjaan dengan janji-janji manis. Akan tetapi, pada 
akhirnya, pekerjaan yang dijanjikan itu, tidak disediakan walaupun mereka sudah 
membayar deposit dan caj konsultan kepada agensi tersebut. 

 Masalah ini sudah berlarutan begitu lama dan ramai pencari kerja menjadi mangsa 
penipuan, yang mana pekerjaan yang dijanjikan tidak muncul, dan wang yang dibayar tidak 
dikembalikan. Mangsa-mangsa telah membuat aduan kepada banyak pihak termasuk 
kementerian, polis, dan media massa. Namun, sindiket ini masih terus beroperasi dengan 
menggunakan pelbagai nama. Pejabat-pejabat operasi dikendalikan oleh kerani, sedangkan 
pengurus tidak kelihatan. Siapakah dalang di sebalik agensi-agensi ini? 

 Tuan Yang di-Pertua, saya pernah membangkitkan dalam Dewan yang mulia ini, 
pada Disember 2007, mengenai kegiatan sindiket ini, tetapi tidak ada tindakan diambil 
selepas itu. Malangnya, walaupun aduan dibuat, tetapi agensi terus beroperasi dan 
menerima langganan, kerana ia sudah establish dan dikendalikan dengan cekap. Saya 
ingin bertanya pihak kementerian, berapakah jumlah aduan yang diterima dalam kes ini dan 
sejauh manakah tindakan telah diambil ke atas mereka? Mengapakah ini sukar dibanteras? 
Mengapa dakwaan tidak dibuat ke atas pengusaha ini? Saya bimbang. Ia merupakan 
sindiket agensi tersusun, dan mendapatkan perlindungan pihak tertentu. Oleh sebab itu, 
maka sukar kita banteras. 

 Tuan Yang di-Pertua, contoh agensi terbabit ialah, Mega Access Resources (No. 
Pendaftaran 001583837-K yang beralamat Lot 7.23 &amp; 7.24, Tingkat 7 Plaza Imbi, No. 28 
Jalan Imbi, Kuala Lumpur) yang dilawat pencari kerja, mendaftar dengan membayar RM165 
bagi consultation dan documentation fees. Manakala sebuah agensi lagi, Grand Paramount 
Enterprise (No. Pendaftaran 001710517-T beralamat level 10.02 Menara Pan Global, 
Lorong P. Ramlee, Kuala Lumpur) mengenakan pencari kerja membayar deposit sebanyak 
RM360. Agensi-agensi ini telah beroperasi bertahun-tahun tanpa lesen. Apakah alasan 
kementerian, sehingga sekarang gagal mengambil tindakan ke atas pengusaha-pengusaha 
yang membiarkan pencari-pencari kerja terus menjadi mangsa. Sekian, terima kasih. 

 Timbalan Yang di-Pertua [Datuk Ronald Kiandee]: Sila Yang Berhormat 
Menteri. 

8.05 mlm. 

 Timbalan Menteri Sumber Manusia [Dato’ Maznah Mazlan]: Tuan Yang di-
Pertua, terima kasih Yang Berhormat Bukit Bintang. Pada ketika ini, jumlah syarikat yang 
berdaftar dan mempunyai lesen agensi pekerjaan swasta adalah sebanyak 1,196. Aktiviti 
dan kegiatan mereka sentiasa dipantau dan mereka dikehendaki mematuhi peruntukan 
undang-undang yang ditetapkan. Setiap syarikat perlu memperbaharui lesen mereka setiap 
tahun. Memang terdapat segelintir individu dan syarikat yang tidak bertanggungjawab, 
dengan menjalankan aktiviti penempatan tanpa memperoleh lesen daripada Ketua 
Pengarah Tenaga Kerja terlebih dahulu. Mereka menjalankan operasi tanpa mematuhi etika 
yang ditentukan seperti mengenakan fi yang terlalu tinggi, menawarkan kekosongan 
jawatan yang tidak wujud dan sebagainya. 

  



119 UCAPAN-UCAPAN PENANGGUHAN. Agensi Pekerjaan Melakukan Penipuan 8.02 mlm. Tuan Fong Kui Lun [Bukit Bintang]: Terima kasih Tuan Yang di-Pertua. Dalam kesempitan harian dan dalam suasana ekonomi yang tidak kondusif kepada pasaran kerja, masih terdapat agensi-agensi pekerjaan yang menyamar sebagai konsultan guna tenaga dan sumber manusia, beroperasi di tengah-tengah bandar raya Kuala Lumpur untuk tujuan menipu orang ramai, yang terdiri daripada penganggur-penganggur bekas siswa dan pencari-pencari pekerjaan. Agensi-agensi ini akan mengikatkan kontrak dengan pencari- pencari kerja untuk menawar pekerjaan dengan janji-janji manis. Akan tetapi, pada akhirnya, pekerjaan yang dijanjikan itu, tidak disediakan walaupun mereka sudah membayar deposit dan caj konsultan kepada agensi tersebut. Masalah ini sudah berlarutan begitu lama dan ramai pencari kerja menjadi mangsa penipuan, yang mana pekerjaan yang dijanjikan tidak muncul, dan wang yang dibayar tidak dikembalikan. Mangsa-mangsa telah membuat aduan kepada banyak pihak termasuk kementerian, polis, dan media massa. Namun, sindiket ini masih terus beroperasi dengan menggunakan pelbagai nama. Pejabat-pejabat operasi dikendalikan oleh kerani, sedangkan pengurus tidak kelihatan. Siapakah dalang di sebalik agensi-agensi ini? Tuan Yang di-Pertua, saya pernah membangkitkan dalam Dewan yang mulia ini, pada Disember 2007, mengenai kegiatan sindiket ini, tetapi tidak ada tindakan diambil selepas itu. Malangnya, walaupun aduan dibuat, tetapi agensi terus beroperasi dan menerima langganan, kerana ia sudah establish dan dikendalikan dengan cekap. Saya ingin bertanya pihak kementerian, berapakah jumlah aduan yang diterima dalam kes ini dan sejauh manakah tindakan telah diambil ke atas mereka? Mengapakah ini sukar dibanteras? Mengapa dakwaan tidak dibuat ke atas pengusaha ini? Saya bimbang. Ia merupakan sindiket agensi tersusun, dan mendapatkan perlindungan pihak tertentu. Oleh sebab itu, maka sukar kita banteras. Tuan Yang di-Pertua, contoh agensi terbabit ialah, Mega Access Resources (No. Pendaftaran 001583837-K yang beralamat Lot 7.23 & 7.24, Tingkat 7 Plaza Imbi, No. 28 Jalan Imbi, Kuala Lumpur) yang dilawat pencari kerja, mendaftar dengan membayar RM165 bagi consultation dan documentation fees. Manakala sebuah agensi lagi, Grand Paramount Enterprise (No. Pendaftaran 001710517-T beralamat level 10.02 Menara Pan Global, Lorong P. Ramlee, Kuala Lumpur) mengenakan pencari kerja membayar deposit sebanyak RM360. Agensi-agensi ini telah beroperasi bertahun-tahun tanpa lesen. Apakah alasan kementerian, sehingga sekarang gagal mengambil tindakan ke atas pengusaha-pengusaha yang membiarkan pencari-pencari kerja terus menjadi mangsa. Sekian, terima kasih. Timbalan Yang di-Pertua [Datuk Ronald Kiandee]: Sila Yang Berhormat Menteri. 8.05 mlm. Timbalan Menteri Sumber Manusia [Dato' Maznah Mazlan]: Tuan Yang di- Pertua, terima kasih Yang Berhormat Bukit Bintang. Pada ketika ini, jumlah syarikat yang berdaftar dan mempunyai lesen agensi pekerjaan swasta adalah sebanyak 1,196. Aktiviti dan kegiatan mereka sentiasa dipantau dan mereka dikehendaki mematuhi peruntukan undang-undang yang ditetapkan. Setiap syarikat perlu memperbaharui lesen mereka setiap tahun. Memang terdapat segelintir individu dan syarikat yang tidak bertanggungjawab, dengan menjalankan aktiviti penempatan tanpa memperoleh lesen daripada Ketua Pengarah Tenaga Kerja terlebih dahulu. Mereka menjalankan operasi tanpa mematuhi etika yang ditentukan seperti mengenakan fi yang terlalu tinggi, menawarkan kekosongan jawatan yang tidak wujud dan sebagainya.